Adam (mwathiriwa wa mauaji) lilikuwa jina ambalo polisi walimpa kijana mdogo ambaye hakufahamika kwa jina, ambaye sehemu ya mwili wake (kiwiliwili) katika Mto Thames huko Mjini London, Uingereza, mnamo tarehe 21 Septemba 2001. Wachunguzi wanaamini kuwa kijana huyo alikuwa akitokea kusini magharibi mwa Nigeria na kwamba siku kadhaa kabla ya mauaji yake, alisafirishwa kwenda Uingereza kwa kafara ya ibada ya Muti. Hadi leo, hakuna mtu aliyeshtakiwa kwa mauaji ya Adam na kitambulisho chake halisi hakijatambulika. Mnamo tarehe 21 Septemba 2001, kiwiliwili cha mtoto mchanga kiligunduliwa katika Mto Thames, karibu na daraja la mnara katikati mwa Mji wa London. Mtoto huyu asiyefahamika alipewa jina la "Adam" na maafisa wa polisi. Mabaki ya mwili ambayo hayakujulikana kwa jina ni ya mwanaume mweusi, karibu miaka minne hadi saba, ambaye alikuwa amevaa nguo za kike zenye rangi ya chungwa. Uchunguzi wa kifo cha Adam ulionyesha kuwa Adam alikuwa amewekewa sumu, koo lake lilikuwa limekatwa kutoa damu kutoka kwa mwili wake na kichwa na miguu yake viliondolewa kwa utaalam.